  Виталий Пронин Федерация Кенешысь огдырлы кылдытэм комиссия нылпиосты вотэсын утёнъя дэмланъёс дасяз. Соос лэсьтэмын 436-тӥ номеро «О защите детей от информации, причиняющей вред их здоровью и развитию» федерал законъя но Интернетын кышкытлыклэсь утиськонъя 2009-тӥ арын Евросоюзын кутэм декларацияя. - Отын вераське, кызьы быдэ вуымтэосты урод иворъёслэсь утёно, кыӵе зӥбылонъёсыз, чӧлсконъёсыз луыны кулэ вотэс бамын. Озьы вотэс бамъёсты возисьёс со дэмланъёсты быдэстыны кулэ луозы, - валэктӥз сенатор Людмила Бокова. Та дырлы Федерация Кенешын та дэмланъёс пумысен кенешонъёс мыно, котькуд мылкыд карись отчы пырыны но мылкыдзэ, оло, дэмланъёссэ гожтыны быгатоз. Сергей ЗахаровТуспуктӥз Эдуард Карипов  